L 264/12 Jurnalul Oficial al Uniunii Europene 8.10.2011 DECIZIA CONSILIULUI din 12 septembrie 2011 privind semnarea în numele Uniunii Europene și aplicarea cu titlu provizoriu a statutului și a regulamentului de procedură modificate ale Grupului internațional de studii în domeniul cauciucului (2011/664/UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 207 alineatele (3) şi (4), coroborat cu articolul 218 alineatul (5), având în vedere propunerea Comisiei Europene, întrucât: (1) Ca urmare a mai multor runde de negocieri, la 14 iulie 2011, şefii de delepație ai Grupului internațional de studii în domeniul cauciucului („Grupul) au aprobat textul modificărilor statutului şi regulamentului de procedură ale acestuia. (2) Uniunea este membră a Grupului. (3) Statele membre ale Uniunii care erau membre ale Grupului au notificat retragerea lor și se vor retrage din Grup cu începere de la 1 iulie 2011. (4) Adoptarea modificărilor la statutul și a regulamentul de procedură este indispensabilă pentru a confirma instalarea Grupului la noul său sediu şi pentru a face explicite prevederile referitoare la statutul Uniunii în cadrul Grupului precum și pentru a realinia structura organizațională, contribuțiile bugetare și procedurile deci- zionale, ADOPTĂ PREZENTA DECIZIE: Articolul 1 Prin prezenta se autorizează semnarea în numele Uniunii a statutului și a regulamentului de procedură modificate ale Grupului internațional de studii în domeniul cauciucului („Grupul”), convenită de şefii de delegație la reuniunea din 14 iulie 2011 de la Singapore, sub rezerva încheierii acestora. Articolul 2 Statutul şi regulamentul de procedură modificate se aplică cu tilu provizoriu (!) până la încheierea formalităților privind încheierea acestora. Articolul 3 Prezenta decizie se pune în aplicare de către Comisie, sub forma unei scrisori adresate Grupului prin care se confirmă acordul Uniunii cu privire la textele statutului și regulamentului de procedură modificate şi arătând aplicarea cu titlu provizoriu a statutului și a regulamentului de procedură modificate de către Uniune până la încheierea formalităților privind încheierea acestora. Comisia este împuternicită, de asemenea, să prezinte secretarului general al Grupului declarația de competență ataşată prezentei decizii, în conformitate cu articolul XVI punctul 2 din statutul modificat. Articolul 4 Prezenta decizie intră în vigoare la data adoptării. Adoptată la Bruxelles, 12 septembrie 2011. Pentru Consiliu Președintele M. DOWGIELEWICZ (!) Data de la care statutul și regulamentul de procedură modificate se aplică cu titlu provizoriu se va publica în Jurnalul Oficial al Uniunii Europene de către Secretariatul General al Consiliului.